### Resumé

Isfuglen - Brejning Badeklub - er en badeklub, som ønsker at opføre en kystnær pavillon, der skal understøtte strandfriluftslivet med sauna, omklædning, offentligt toilet og tilhørende badebro ved [adresse]. For enden af badebroen etableres en platform, og i sommerhalvåret vil der også ligge et flydemodul ved foden af den ene trappe til glæde for kajak- og SUP-entusiaster.

### Sagsfremstilling

Isfuglen - Brejning Badeklub ønsker at skabe saunafaciliteter på Brejning havn. Bygningen udformes med et træ dæk, som bliver tilgængelig for alle. Som en del af bygningen etableres offentlige toiletter, udekøkken, vandpost og udendørs bruser, der kan benyttes af brugerne af Brejning Havn.
I tilknytning til saunaen ønskes en badebro, så vinterbaderne let kan komme ud, hvor vandet er dybt nok. For enden af broen etableres en platform tilgængelig for alle og neden for en af trapperne skal der i sommerhalvåret være en flydeenhed, som kan hjælpe kajakroere og SUP-surfere med at få deres både og boards i vandet.
Selve saunabygningen placeres på molens sydside inde på kommunens areal. Herfra laves et boardwalk over stranden, der forsætter som en badebro 50 meter ud i vandet. Bordwalk sammen med bygningens træ dæk skaber niveaufri forbindelse til badebroen. Bygningen vil derfor gøre det betragtelig lettere for borgere med funktionsnedsættelse at komme ud på vandet med fx kørestol.

[adresse] er ca. 90 m2 placeres på et areal, der er omfattet af lokalplan nr. 10.8 for [adresse]. Saunabygningen er i overensstemmelse med lokalplanens formål. Det er muligt, at saunabygningen kræver en dispensation i forhold til placering. Dertil skal saunabygningen have en landzonetilladelse og byggetilladelse. Vejle Kommune er sindet at give dette til det viste projekt.

Klima-, Natur- og Miljøudvalget orienteres ligeledes om projektet. Dette udvalg skal tage stilling til, om Vejle Kommune ønsker at meddele tilladelse til badebroen med den ønskede længde.
Kystdirektoratet er blevet hørt og har ingen indvendinger til projektet.

![Figur 1 Figur 1. Situationsplan viser molens placering i forhold til Brejning Havns øvrige faciliteter. Placeringen ligger godt i forhold til forbipasserende. Tegningsmateriale udført af PAX Arkitekter.](data:image/jpeg;base64...)

Figur 1. Situationsplan viser molens placering i forhold til Brejning Havns øvrige faciliteter. Placeringen ligger godt i forhold til forbipasserende. Tegningsmateriale udført af PAX Arkitekter.

![Figur 2. Visualisering fra molen. Saunabygningen er lavest mod fjorden. Tegningsmateriale udført af PAX Arkitekter.](data:image/jpeg;base64...)

Figur 2. Visualisering fra molen. Saunabygningen er lavest mod fjorden. Tegningsmateriale udført af PAX Arkitekter.

![Figur 3. Visualisering fra molen. I baggrunden ses bålhytten. Tegningsmateriale udført af PAX Arkitekter.](data:image/jpeg;base64...)

Figur 3. Visualisering fra molen. I baggrunden ses bålhytten. Tegningsmateriale udført af PAX Arkitekter.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Klima-, Natur- og Miljøudvalget.

### Indstilling Teknik- og Miljødirektøren indstiller,

**at** udvalget orienteres.

### Beslutning

Taget til efterretning.